hu hu hu hu de fr hu hu en hbs_lat es hu fi de en hu de es hu de hu hu hu hu hu hu hu hu en hu hu hu hu hu hu hu fr hu hu hu hu hu de hu hu hu hu hu hu hu fr hu hu hu hu hu hu hu en hbs_lat es hu hu hu hu hu hu hu hu hu hu en hu en en hu hu ms de en en en hu hu hu hu hu hu hu ru en hu de es hu hu hu hu hu hu hu hu hu hu en hu hu hu hu hu hu hu en hu hu hu hu en hu hu
Töretlenül folytatódik az éremgyűjtés – Egy arany, két ezüst a 2022-es Pezsgővilágbajnokságon.
Aranyérmes a Carassia Rosé Magnum az idei Pezsgővilágbajnokságon. Egy-egy ezüstérem kerül a pezsgő alapfajtáink házasításából készült Carassia Classic és a megjelenés előtt álló első évjáratos tételünk neve mellé is.
Kárásztelek falu pár kilométerre található észak felől attól a ponttól, ahonnan a szilágysági dombok kezdenek felgyűrődni, dél felől pedig az Erdély kristály-szigetének is nevezett szilágysomlyói borvidék határolja. Az agyagos, csillámpalás talaj, a falu feletti déli fekvésű amfiteátrum alakzat védettsége, vagy talán az onnan előtárulkozó hegyvonulatok lebilincselő látványa lehetett, ami 2004-ben id. Gál Tibort arra ösztönözte, hogy egy nemzetközi borász határozottságával jelölje ki azt a “grand cru” dűlőt, melyen egy pezsgőpincészetet vizionált, és ahol ma a Kárásztelek Pezsgőpincészet birtoka és pincészete található.
Ahogy a helyválasztást, a szőlőfajták kiválasztását és a pincészet technológiai felszerelését is egyetlen cél vezérelte: kiváló minőségű pezsgőt készíteni. Ez határozta meg mindazokat a döntéseket, amiket betelepítéskor és a pincészet épületének tervezésekor, technológiával való felszerelésekor meghoztunk, és mai napig meghatároz minden apró munkafolyamatot és döntést a szőlőben és a pincészetben.
Tizenöt év távlatában, Gál Tibor választását a poharakban gyönyörűen pezsgő, elegáns ital ízén kívül a világ legelismertebb pezsgőszakértői, a Champagne and Sparkling Wine World Championship ítészei is visszaigazolták minden eddigi évjáratunk kóstolásakor. 2017-ben két ezüst, majd a következő években aranyéremmel tüntették ki pezsgőinket, valamint a World Champion Rising Star trófeát ítélték oda Pezsgőpincészetünknek és a National Champion trófeát egyik magnum tételünknek.
A Pannonhalmi Főapátság és egy tokaji 9 hektáros szőlőbirtok tulajdonosa is a magyarországi befektető csoport elkötelezett tagjai köze tartozik.
Kárásztelek egy Szilágy megyei falu, 1241-ben említik először okiratokban. A középkorban a nagyváradi káptalan birtokában volt, aki zálogba adta Telegdi Katalinnak, Báthori István vajda özvegyének, majd 1648-ban Rákóczi György fejedelem ifjú Rákóczi Györgynek és nejének, Báthori Zsófiának adományozta. Báthori Zsófia 1650-ben katolikus templomot építtetett, fenntartására erdőt és szőlőt adományozott. Ez a feljegyzés az első írásos bizonyítéka a kárásztelki szőlőtermesztésnek.
A szilágysomlyói aranylelet bizonysága szerint azonban, már a népvándorlás (IV. század) ideje alatt foglalkoztak szőlőműveléssel ezen a területen. Az 1797-ben Szilágysomlyón feltárt aranyláncon gazdasági eszközök között kacor és szőlőlevelek is lógnak. Egyes román történészek szerint a láncra fűzött eszközök az ország kincseinek jelképes ábrázolásai, és a lánc egy vándor nép (a gepidák) fejedelmének készített ajándék lehetett, amelynek fejében oltalmat kértek.
A körösvidék mint bortermő régió első térképes megjelenítése az 1770-ből származó jozefiniánus térképen látható, melyen megjelenik Kárásztelek, szőlőültetvényekkel a falu határában.
A szilágysági borvidéket délre a Réz-hegység és a Meszes déli nyúlványa, nyugatra az Érmellék, Északra a szatmári borvidék, illetve a Bükk-hegység, keletre a Szamos határolja. Legnagyobb részét a szilágysomlyói medence képezi.
A borrégió az elmúlt négyszáz évben váltakozva élt át virágzó és - hol világháborúk, hol filoxéravész, hol kommunista gazdálkodás okozta - súlyos veszteségeket, most ismét felkerült a Kárpát-medence bortérképére, ahol már a 18. századi jozefiniánus térképen is jegyezték.
Itt az észak-erdélyi szigethegységben minden alapfeltétel adott a kiváló pezsgőalapbor készítéséhez: a lassú éréshez elengedhetetlen hűvös klíma, agyagos-palás talaj és nagy gonddal válogatott korán érő, pezsgő alapfajták. A 2011-ben telepített huszonkét hektáros kompakt szőlőültetvény alapjaitól pezsgőkészítésre épült, a fajtaösszetételtől a déli kitettségen, a sor- és tőtávolság meghatározásán keresztül, a szőlészeti munkálatok és bortechnológia megtervezéséig.
A birtok közel felét kitevő pinot noir fajtajellegét maximálisan megmutatja pezsgőként, gyöngyözőborként és vörösborként egyaránt. A pinot noir fajta pincészetünk zászlóshajója, pezsgőink gerincét képezi. Kifinomult zamatot kölcsönöz a pezsgő-alapboroknak, mélységet, komplexitást, teltséget ad a pezsgőnek, legyen az fehér, rosé vagy házasítás. A pinot noir mellett pezsgő alapfajták, valamint királyleányka és rajnai rízling képezi a birtok fajtaösszetételét. A szőlőművelésben a metszéstől kezdődően külön “neveljük” a pezsgőnek, gyöngyözőbornak és csendes boroknak szánt tőkéket, hogy az évjárat adta legszebb termést szüretelhessük minden kategóriának.
A PINCÉSZET ÉS BORKÉSZÍTÉS
Pincészetünk az egyetlen az országban, amely az épület megtervezéstől kezdődően a pezsgőkészítésre fókuszál. Minden mozzanat az első és a második erjedéstől, a hosszú palackos érlelésen, remuázson, degorzsáláson keresztül a címkézésig saját pincénkben történik. A pezsgőkészítés szempontjából kiemelten fontos, hogy az 1600 m2 területű pinceépület, mely megújuló energiaforrásokat használ, a szőlőültetvény közvetlen szomszédságában található, így a leszüretelt termés a lehető legrövidebb időn belül kerül feldolgozásra.
Borkészítési filozófiánk kizárólag a minőségre épül. Tudjuk és érezzük minden évjárat alkalmával, hogy a legértékesebb a borkészítésben a jó szüret, a tökéletes alapbor, az idő és a türelem. A törvényes érlelési idő többszöröse, húsz hónap, a saját magunk által kijelölt minimális idő, amit a pezsgők seprőn töltenek, de ez akár több is lehet, ha a borok fejlődése ezt igényli. A gyöngyöző borok esetében a gyümölcsösség megőrzése, a saját erjedésből származó széndioxid szaturálása az elsődleges szempont, míg a csendes borok esetében a terroir- és fajtajegyek, valamint az adott évjárat nyújtotta kvalitások kiemelése.
Pincelátogatás és borkóstolók kizárólag előzetes időpont egyeztetéssel.
Hétfő-Péntek: 10.00 - 16.30
Szombat-Vasárnap: min. 10 fős csoportoknak előzetes bejelentkezés alapján
A pincelátogatás és a kóstoló hozzávetőlegesen 2 órát tart, a választott borsor függvényében.
PINCELÁTOGATÁS ÉS BORKÓSTOLÓ ÁRAK
Időpontegyeztetéssel, kóstoló-csomag árakkal kapcsolatban kérjük vegye fel a kapcsolatot pincészetünk munkatársaival e-mailen (info @ carastelecwinery.com vagy a +40 740 040 777 telefonszámon
A borkóstoló-csomagok és a pincészetnél megvásárolható termékek az aktuális készlet függvényében változhatnak.
Elfogadom az Adatkezelési tájékoztatóban foglaltakat!
Kárásztelek (Carastelec) 604 sz., Szilágy (Salaj) megye, Románia
00 40 740 040 777
A Kárásztelek Pezsgőpincészet egy újraültetett történelem, évszázados bortermő terület visszahelyezése arra a domboldara, ahol már az 1770-es jozefiniánus térkép készítői szőlőterületet rajzoltak.
Itt készülnek pezsgőink és boraink és hisszük, hogy méltó hírvivői annak a sokszázéves történetnek, ami mögötte áll.
Boraink kizárólag borszaküzletekben és online áruházakban, valamint vendéglátóipari egységekben vásárolhatók. Magyarországon boraink a Bortársaság üzleteiben kaphatóak.
Kárásztelek 604, Szilágy megye, Románia
A weboldalon a minőségi felhasználói élmény érdekében sütiket használunk.
Ismerje meg tájékoztatónkat arról, hogy milyen sütiket használunk, vagy a beállítások résznél ki lehet kapcsolni a használatukat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
A feltétlenül szükséges sütiket mindig engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
Ez a weboldal a Google Analytics szolgáltatást használja olyan névtelen adatgyűjtéshez, mint például az oldalt felkereső látogatók száma, vagy a weboldalon belüli legnépszerűbb aloldalak.
Ezen sütik engedélyezése segít bennünket abban, hogy javíthassuk a weboldalunk tartalmát a látogatóink érdekében.
Enable or Disable Cookies
A feltétlenül szükséges sütiket mindenkor engedélyezni kell, hogy elmenthessük a beállításokat a sütik további kezeléséhez.
Összes engedélyezése Beállítások mentése